sagorsarker/bangla-wikipedia huggingface dataset:
রসুলপুর নদী

রসুলপুর নদী হল ভারতের পশ্চিমঙ্গ রাজ্যের উপকূলবর্তী একটি নদী। এই নদী হুগথি নদীর একটি উপনদী। এই নদীটি পশ্চিম মেদিনীপুর ও পূর্ব মেদিনীপুর জেলার মধ্য দিয়ে প্রবাহিত হয়েছে। বাগদা নদীটি কালিনগর পর্যন্ত প্রবাহের পর এটি রসুলপুর নদী নামে প্রবাাহহিত হয়েছে। এই উপনদী গুলি হল- ইটাবেরিয়া খাল, মুগবেরিয়া খাল, পালাবন খাল। নদীটি কাওয়াখালি লাইট হাউজ বা বাতিঘরের কাছে সাগর দ্বীপের বিপরীতে হুগলি নদীতে মিলিত হয়েছে।
বর্ণ কোকসা

বর্ণ কোকসা (বৈজ্ঞানিক নাম: "Barilius barna") হচ্ছে Cyprinidae পরিবারের "Barilius" গণের একটি স্বাদুপানির মাছ।
এদের দেহ গভীর ও চাপা। অঙ্কীয়ভাগ পৃষ্ঠীয়ভাগ অপেক্ষায় অধিক উত্তল। মুখ চির মধ্যম মানের। মুখের হা এর আকৃতি মাঝারী ধরনের এবং সামান্য ঊর্ধ্বাভিমুখী। পরিণত অবস্থায় এদের দেহের বর্ণ হালকা সবুজ-রূপালী এবং দেহের উভয় পাশের পার্শ্বরেখা বরাবর ৯-১১টি গাঢ় নীল বা কালচে বর্ণের উলম্ব দাগ পর্যায়ক্রমে দেখতে পাওয়া যায়। পাখনার বর্ণ লালচে। অন্যদিকে পোনার পৃষ্ঠদেশের বর্ণ ধূসর এবং পাখনাগুলো হলুদাভ হয়।
বাংলাদেশ, ভারত, মায়ানমার, নেপাল অঞ্চলে পাওয়া যায়। এছাড়াও দক্ষিণ-পূর্ব এশিয়ার মেকং অববাহিকায় এদের দেখা মেলে। ঠাকুরগাঁয়ের টাঙ্গন নদীতেও কিছু প্রজাতি পাওয়া গিয়েছে। বাংলাদেশের রংপুর এবং দিনাজপুরের নদীতেও এদের দেখা পাওয়া যায়।
এদের আবাস্থল উষ্ণজলের স্বাদুপানির পাহাড়ি ঝর্ণা ও ও বড় নদী। এই মাছ গর্ত বহুল তলদেশ বিশিষ্ট পরিষ্কার পাহাড়ি জলধারাতে বিদ্যমান। এরা বাস করে পরিষ্কার জলের নুড়ি পাথর সমৃদ্ধ তলদেশ বিশিষ্ট পাহাড়ি ঝর্ণাধারা ও বড় নদীতে।
এর পানির তলদেশের খাবার খেয়ে থাকে। এরা যেমন তলদেশস্থ অমেরুদণ্ডী প্রাণী খেয়ে থাকে তেমনই জলাশয়ের উপরি স্তরের অমেরুদণ্ডী প্রাণী এমনকি ছোট মাছও খেয়ে থাকে। এদের অনেক সময় উড়ন্ত পতঙ্গ শিকার করেও খেতে দেখা যায়।
ভারতে এই মাছের কোন মৎস্য গুরুত্ব পাওয়া যায়না। নেপালে খাবারের মাছ হিসেবে এর গুরুত্ব রয়েছে। পৃথিবীর বিভিন্ন দেশে বাহারি মাছ হিসেবে এর গুরুত্ব রয়েছে।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
মাতলা নদী

মাতলা নদী হল পশ্চিমবঙ্গের দক্ষিণ চব্বিশ পরগনা জেলার একটি গুরুত্বপূর্ণ নদী। etar nam matla hoyeche jeta eseche matal theke
নদীটি প্রবাহ পথে দুই ভাগে বিভক্ত হয়েছে। একটি প্রবাহ কুলতলি গরানবোস হয়ে সুন্দরবন গেছে অন্য প্রবাহটি বাসন্তি, পাঠানখালি, সূর্যবেড়িয়া হয়ে বিদ্যাধরী নদীতে মিলিত হয়েছে।
বর্ষার সময় মাতলা নদীতে জল প্রবাহ অতিরিক্ত মাত্রায় বেড়ে যায় ফলে নদীটিতে নৌকা বা লঞ্চ চলাচল করা অসম্ভব হয়ে পড়ে আবার শুখা মরশুমে নদীটিতে জলের প্রবাহ কমে যায় ফলে নৌকা বা লঞ্চ নদীর তীরের জেটিতে আসতে পারেনা। বর্ষার সময় নদীটি দুই তীরে প্লাবিত করে বন্যা সৃষ্ট করে। তাই মাতলা নদীর পাড় বরাবর আশেপাশের অঞ্চলের গ্রামগুলিকে বন্যার হাত থেকে রক্ষা করার জন্য বাঁধ দেওয়া হয়েছে।
ক্যানিং শহরে মাতলা নদীর উপর দীর্ঘ একটি সেতু উদ্বোধন করেন পশ্চিমবঙ্গের প্রাক্তন মুখ্যমন্ত্রী বুদ্ধদেব ভট্টাচার্য ২০১১ সালের জানুায়ারি মাসে। সেতুটি মাতলা সেতু নামে পরিচিত। এই সেতু ক্যানিং ও বাসন্তীকে যুক্ত করেছে। সেতুটি অবস্থান করছে
চুড়ি

চুড়ি একধরনের গোলাকৃতির অনমনীয় করভুষণ (বা ব্রেসলেট) গহনা যা সাধারণত ধাতু, কাঠ, কাঁচ, প্লাস্টিক, এমনকি মাটি দিয়েও তৈরি হয়ে থাকে। ঐতিহ্যগতভাবে কঠোর ব্রেসলেট যা সাধারণত ধাতু, কাঠ, কাচ বা প্লাস্টিকের তৈরি চুড়ি পাওয়া যায়। এটি বাংলাদেশ, ভারত, নেপাল, পাকিস্তান ও দক্ষিণ এশিয়ার নারীদের ঐতিহ্যগত অলঙ্কার হিসেবে পরিচিত, যা সাধারণত হাতের কব্জিতে পরিহিত।
স্থুল বা মোটা চুড়িকে "বালা" নামে অভিহিত করা হয়। এছাড়াও অঞ্চলভেদে চুড়ি বিভিন্ন নামে পরিচিত: , , , , , , ও । এই অলঙ্কার বেশিরভাগ ভারতীয় উপমহাদেশ, দক্ষিণ-পূর্ব এশিয়া, আরব উপদ্বীপ এবং আফ্রিকার মহিলাদের দ্বারা পরিধান করা হয়। ভারত, বাংলাদেশ, পাকিস্তান, নেপাল, শ্রীলঙ্কা এবং অন্যান্য এশীয় দেশে বিয়েতে কনেকে কাঁচের চুড়ি পরতে দেখা যায়। অল্পবয়সী মেয়েরাও চুড়ি পরতে পারে এবং ছোটদের জন্য সোনা বা রূপার তৈরি চুড়ি পছন্দ করা হয়। কিছু পুরুষ এবং মহিলা হাত বা কব্জিতে একটি একক চুড়ি পরেন যাকে কড়া বলা হয়।
চুড়া হল এক ধরনের চুড়ি যা হিন্দু/শিখ পাঞ্জাবি মহিলারা তাদের বিয়ের দিনে পরে। এটি পাথরের কাজ সহ সাদা এবং লাল চুড়ির একটি সেট।
ঐতিহ্য অনুসারে, একজন মহিলা যে চুড়ি পরবেন তা কেনার কথা নয়।
উত্তর প্রদেশের ফিরোজাবাদ হল ভারতের সবচেয়ে বড় চুড়ি উৎপাদনকারী।
সমগ্র ভারতীয় উপমহাদেশ জুড়ে একাধিক প্রত্নতাত্ত্বিক নিদর্শন থেকে সমুদ্রের খোল, তামা, ব্রোঞ্জ, সোনা, অ্যাগেট, চালসেডনি ইত্যাদি থেকে তৈরি চুড়ি পাওয়া গেছে। আধুনিক পাকিস্তানের মহেঞ্জোদাড়ো প্রত্নতাত্ত্বিক স্থান (খ্রিস্টপূর্ব ২৬০০) খনন করে বাম হাতে চুড়ি পরা একটি নাচের মেয়ের মূর্তি পাওয়া গেছে।
প্রাচীন ভারতে চুড়ির অন্যান্য প্রাথমিক উদাহরণগুলির মধ্যে রয়েছে মহুরঝাড়িতে খননকার্য থেকে পাওয়া তামার নমুনা, এরপরে মৌর্য সাম্রাজ্যের (৩২২-১৮৫ খ্রিস্টপূর্বাব্দ) সজ্জিত চুড়ি এবং তক্ষশীলার ঐতিহাসিক স্থান (খ্রিস্টপূর্ব ৬ষ্ঠ শতাব্দী) থেকে সোনার চুড়ির নমুনা পাওয়া যায়। সজ্জিত খোলের চুড়িও একাধিক মৌর্য স্থান খননের পরে পাওয়া গেছে। অন্যান্য বৈশিষ্ট্যগুলির মধ্যে রয়েছে তামার রিভেট এবং কিছু ক্ষেত্রে সোনার পাতার ইনলে।
গোসাবা নদী

গোসাবা নদী হল ভারতের পশ্চিমবঙ্গ রাজ্যের সুন্দরবন এলাকার একটি উপকূলবর্তী নদী। এই নদী সমুদ্রের জোয়ারের জলে পুষ্ট তাই এ নদীর জল লবণাক্ত। নদীটি দক্ষিণ ২৪ পরগনা জেলায় অবস্থিত।
এই নদী মাতলা ও রায়মঙ্গল নদীর মিলনের ফলে উৎপন্ন হয়েছে। নদীটি উৎপন্ন হয়ে সুন্দরবনের মধ্য দিয়ে প্রবাহিত হয় বঙ্গোপসাগরে মিলিত হয়েছে।
খিরু নদী

খিরু নদী বা খির নদী বা খিরো নদী (ভালুকা) বাংলাদেশের উত্তর-কেন্দ্রীয় অঞ্চলের ময়মনসিংহ ও গাজীপুর জেলার একটি নদী। নদীটির দৈর্ঘ্য ৪৬ কিলোমিটার, গড় প্রস্থ ৫৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক খিরো নদী (ভালুকা)র প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ১১।
পুঠিয়া ইউনিয়ন

পুঠিয়া ইউনিয়ন বাংলাদেশের রাজশাহী জেলার পুঠিয়া উপজেলার অন্তর্গত একটি ইউনিয়ন।
১ নং পুঠিয়া ইউপির ১৯৬২ সালে স্থাপিত করা হয়। প্রস্তুতকালে এটি একটি টিনের ছাউনি বিশিষ্ট চৌচালা ভবন ছিল। ১৯৭১ সালে যুদ্ধ চলা কালে পাকিস্তানি পাকবাহিনী ও দেশীয় রাজাকার এর যোগ সারসে ভবনটি পুড়িয়ে দেওয়া হয়। স্বাধীনতা পরবর্তি এটিকে তিন কক্ষ বিষিষ্ট একটি ছাদের ঘর তৈরি করা হয়। যা একতলা বিশিষ্ট কমপ্লেক্স ভবনে উন্নিত করা হয়।
কীভাবে যাওয়া যায়ঃ ঢাকা রাজশাহী মহাসড়কে তারাপুর মোড় হতে দক্ষিণ দিকে হেঁটে অথবা রিক্সা ভ্যানে করে যাওয়া যায়।
সংক্ষিপ্ত বর্ণনাঃ ঢাকা রাজশাহী মহাসড়কের তারাপুর মোড় হতে দক্ষিণে তারাপুর গ্রামে হাওয়াখানা অবস্থিত। হাওয়াখানার চারপার্শ্বে দিঘী। এটি একটি সুন্দর তেতলা ভবন। ১ম তলা পানির মধ্যে। ২য় ও ৩য় তলা পানির উপরে। পুঠিয়ার রাজাগণ গ্রীস্মকালে হাওয়খানায় শরীর ও মন ঠান্ডা করতেন।
পুঠিয়া ইউনিয়নে সাধারনত দুই ভাষার মানুষ বসবাস করে।
রাজশাহী জেলা শহর থেকে,রাজশাহী ঢাকা মহাশড়ক বেয়ে পূর্ব দিকে ৩১ কি:মি: এ পুঠিয়া উপজেলার প্রান কেন্দ্র ১ নং পুঠিয়া ইউনিয়নে সহজেই যাতায়াত করা যায়। রাজশাহী জেলা শহর থেকে মাত্র ২৫ টাকা গাড়ি ভাড়ায় রাত দিন ২৪ ঘণ্টা যাতায়াত করা যায়।
অত্র ইউপিতে মোট
কাঁচা রাস্তা ৬৫ কিলোমিটার
পাকা রাস্তা ১০ কিলোমিটার
কালভাট ১৪৮টি
মোট শিক্ষা প্রতিষ্ঠান ৯টি
শিক্ষার হার ৬৫%
মৌজা ৯ টি গ্রামঃ ০৫টি
লোক সংখ্যাঃ ২০৮৬৯জন
পুরুষ ১০৮৮৯ জন
মহিলা ৯৯৮০জন
হত দরিদ্র লোক ১০৩ জন
ভোটার সংখ্যা ১০২২০জন পুরুষ ৫০৫০জন নারী ৫১৭০জন।
মোট জমিঃ ১৫,০০০বিঘা। প্রধান ফসলঃ ধান, গম, আখ, আম, কলা, পেঁপেঁ, পেয়াজ, রসুন, পেয়ারা ইত্যাদি।
পুঠিয়া ইউনিয়নের দক্ষিণে নারদ নদ নামে একিটি নদির সন্ধান পাওয়া গিয়াছে। যাহা বিলুপ্ত হয়ে গিয়েছিল। বর্তমান সরকারের নদী খননসহ বিভিন্ন প্রকল্পের মাধ্যমে তা পুন সংস্কার করা শুরু হয়েছে এবং চলমান আছে কিছ। যাহা ইউনিয়নের ৫, ৬, ও ৮, ৯ নং ওয়ার্ডের যথাক্রমে কান্দ্রা ও বারইপাড়া গ্রামের উপর দিয়ে নারদ নদটি বয়ে চলেছে।
রাজশাহী জেলার অন্তর্গত পুঠিয়া উপজেলার ১ নং পুঠিয়া ইউনিয়ন পরিষদটি পুঠিয়া পৌরসভার চর্তুদিক দিকে বেস্ট্রিত। অত্র ইউপির অভ্যান্তরে কোন হাট এর অস্তিত্ত্ব না থাকলেও বেশ কিছু ছোট ছোট বাজার এর অবস্থান লক্ষ করা যায়। যেমন কান্দ্রা, দুদুর মোড় বাজার, মাদ্রাসা মোড় বাজার, পিরগাছা বাজার, তারাপুর বাজার, হাতেমের মোড়, তাহেরের মোড়সহ বেশ কিছু বাাজার লক্ষনিয়।
১। ধনঞ্জয়পাড়া কমিউনিটি ক্লিনিক
২। তারাপুর কমিউনিটি ক্লিনিক
৩। কান্দ্রা কমিউনিটি ক্লিনিক
৪। বারইপাড়া কমিউনিটি ক্লিনিক
এছাড়া ১টি পরিবার কল্যাণ কেন্দ্র আছে।
মসজিদ : ৪২ টি
মন্দির : ০১ টি
গীর্জা : ধনঞ্জয়পাড়া গ্রামে একটি ছোট গির্জা রয়েছে।
গোরস্থানঃ ৭ টি
১। রাজশাহী জেলার পুঠিয়া উপজেলায় ০১নং পুঠিয়া ইউনিয়নের গন্ডগোহালী গ্রাম এ পেশাজীবি সংগঠন হিসাবে আনছার ভিডিপি ক্লাব আছে। যার সদস্য সংখ্যা ২৫ জন।
এনজিও সমূহের নামের তালিকা
১। আশা ২। প্রশিকা ৩। ব্র্যাক ৪। গ্রামিন ব্যাংক ৫। টি এম এস এস ৬। বুরো বাংলাদেশ ৭। পদক্ষেপ (এরা সবাই ক্ষুদ্র ঋণ বিতরন করে।)
৮। এস বি এম এস এস (ভিজিডি মহিলাদের প্রশিক্ষণ দিয়ে থাকে।) ৯। আলো (স্বাস্থ্য অধিকার প্রকল্প নিয়ে কাজকরে।)
জোনাথন ব্রাউন

জোনাথান অ্যান্ড্র্যু ক্লিভল্যান্ড ব্রাউন (Jonathan A.C. Brown, জন্মঃ ১৯৭৭) ইসলামিক স্টাডিজের একজন মার্কিন পণ্ডিত। ২০১২ সাল থেকে তিনি জর্জটাউন বিশ্ববিদ্যালয়ে স্কুল অব ফরেইন সার্ভিস এর একজন সহযোগী অধ্যাপক। ২০১৪ সাল থেকে তিনি জর্জটাউন বিশ্ববিদ্যালয়ের ইসলামী সভ্যতা বিষয়ে অধ্যাপক হিসেবে আল-ওয়ালিদ বিন তালাল চেয়ার পদে বহাল আছেন। তিনি Oxford Encyclopedia of Islam and Law এর এডিটর-ইন-চীফ।
তার লেখা বই "Misquoting Muhammad: The Challenges and Choices of Interpreting the Prophet’s Legacy", "Hadith: Muhammad's Legacy in the Medieval and Modern World", "Muhammad: A Very Short Introduction" এবং "The Canonization of al-Bukhari and Muslim।" তিনি হাদীস, ইসলামী আইন, সালাফিবাদ, সুফিবাদ ও আরবী ভাষা বিষয়ে নিবন্ধ লিখেছেন।
জোনাথন ব্রাউন ৯ আগস্ট, ১৯৭৭ সালে ওয়াশিংটনে জন্মগ্রহণ করেন। তিনি ছিলেন Episcopalian ছিলেন, ১৯৯৭ সালে ইসলাম গ্রহণ করেন। জোনাথন ব্রাউন একজন সুন্নী মুসলিম। জোনাথন ব্রাউন ২০০০ সালে জর্জটাউন বিশ্ববিদ্যালয়, ওয়াশিংটন থেকে ইতিহাস বিষয়ে বিএ পাস করেন। তিনি American University of Cairoর Center for Arabic Study Abroad তে এক বছর আরবী শেখেন। ২০০৬ সালে শিকাগো বিশ্ববিদ্যালয়ে ইসলামী চিন্তাধারা বিষয়ে ডক্টরেট করেন। 
জোনাথন ব্রাউন ২০০৬ থেকে ২০১০ সিয়াটলে University of Washingtonএ Department of Near Eastern Languages and Civilization এ শিক্ষকতা করেন। তিনি 2010এ জর্জটাইন বিশ্ববিদ্যালয়ে চলে যান। চারবছর সহকারী অধ্যাপক পদে থাকেন এরপর 2012 সন থেকে জর্জটাইন বিশ্ববিদ্যালয়ের School of Foreign Service এ ইসলামী বিষয় ও মুসলিম-খ্রিস্টান সমঝোতা বিষয়ে পড়ান। 
তিনি Prince Alwaleed Bin Talal Center for Muslim-Christian Understandingএর পরিচালক হিসাবে দায়িত্ব পালন করেন।
অক্ষয় খান্না

অক্ষয় খান্না (; জন্মঃ ২৮ মার্চ ১৯৭৫) ভারতের একজন হিন্দি চলচ্চিত্র অভিনেতা। তিনি ১৯৯৭ সালে মুক্তিপ্রাপ্ত 'হিমালয়পুত্র' দ্বারা চলচ্চিত্রে পদচারণা শুরু করেন, তার পিতা বিনোদ খান্না সত্তরের দশকের হিন্দি চলচ্চিত্রের অভিনেতা ছিলেন।
১৯৭৫ সালের ২৮ মার্চ মুম্বইতে অভিনেতা বিনোদ খান্না এবং গীতাঞ্জলির ঘরে অক্ষয় জন্মগ্রহণ করেন। বিনোদ-গীতাঞ্জলির আরেক পুত্র রাহুল ১৯৭২ সালে জন্মগ্রহণ করেন।
অক্ষয় খান্না মুম্বইয়ের 'কিশোর নমিত কাপুর এ্যাক্টিং ইন্সটিটিউট'-এ অধ্যায়ন করে ১৯৯৭ সালে 'হিমালয়পুত্র' দ্বারা চলচ্চিত্র জগতে ঢোকেন তারা পিতা বিনোদের সাহায্যে। চলচ্চিত্রটিতে বিনোদ প্রযোজকও ছিলেন আবার একটি চরিত্রে অভিনয়ও করেন, কিন্তু অক্ষয় এই চলচ্চিত্রের মাধ্যমে কোনো পরিচিতি পাননি এবং ওটি একটুও ব্যবসা করতে পারেনি। অক্ষয় অভিনীত প্রথম ঐ চলচ্চিত্রের নায়িকা ছিলেন অঞ্জলি জাভেরি।
১৯৯৭ সালে জে. পি. দত্ত পরিচালিত 'বর্ডার' চলচ্চিত্র মুক্তি পায় যেখানে অক্ষয় খান্না ভারতীয় সেনাবাহিনীর এক নব কমিশন্ড কর্মকর্তার চরিত্রে অভিনয় করে প্রশংসা কুড়ান এবং ১৯৯৮ সালে 'শ্রেষ্ঠ নবাগত অভিনেতা বিভাগে ফিল্মফেয়ার পুরস্কার' জেতেন এবং 'শ্রেষ্ঠ পার্শ্ব অভিনেতা বিভাগে ফিল্মফেয়ার পুরস্কার'-এর মনোনয়ন পেয়ে যান। এই চলচ্চিত্রে পূজা ভাট তার প্রেমিকার চরিত্রে অভিনয় করেছিলেন। ১৯৯৭ সালে অক্ষয় মাধুরী দীক্ষিতের সঙ্গে 'মোহাব্বাত' ছবিতে কাজ করেন, তবে ওটিও 'হিমালয়পুত্র' এর মতো মুখ থুবড়ে পড়ে গিয়েছিলো। এছাড়া উর্মিলা মাটন্ডকরের বিপরীতে তিনি 'কুদরত' (১৯৯৮), মনীষা কৈরালার সঙ্গে 'লাওয়ারিস' (১৯৯৯) এবং সোনালী বেন্দ্রের সঙ্গে 'দহক' (১৯৯৯) চলচ্চিত্রতে অভিনয় করেন, তবে এগুলো অতটা ভালো ব্যবসা করতে পারেনি।
১৯৯৯ সালে তার ১৯৯৪ সালের বিশ্বসুন্দরী ঐশ্বর্যা রাই এর সঙ্গে অভিনয় করা দুটি চলচ্চিত্র মুক্তি পায়, একটি হলো অভিনেতা ঋষি কাপুরের পরিচালনায় 'আ আব লট চলে' যেটিতে মহানায়ক রাজেশ খান্না অক্ষয়ের বাবার চরিত্রে অভিনয় করেছিলেন, আরেকটি হলো সুভাষ ঘাই পরিচালিত 'তাল', আ আব লট চলে মোটামুটি ব্যবসা করেছিলো আর তাল ভালো ব্যবসা করার সঙ্গে সঙ্গে খুবই দর্শকপ্রিয়তা পায়।
২০০১ সালে গীতিকার জাভেদ আখতারের পুত্র ফারহান আখতারের পরিচালনায় 'দিল চাহতা হে' চলচ্চিত্রে অক্ষয় আমির খান এবং সাইফ আলি খানের সাথে তাদের বন্ধু চরিত্রে অভিনয় করেন। তিনি এই চলচ্চিত্রে তার চেয়ে বয়স্ক এক নারীর প্রেমে পড়েন যে চরিত্রে রাজেশ খান্নার পত্নী ডিম্পল কাপাডিয়া অভিনয় করেছিলেন। চলচ্চিত্রটি ২০০১ সালের অন্যতম সেরা ব্যবসাসফল চলচ্চিত্র হিসেবে পরিগণিত হয়, এদিক দিয়ে আমির খানের অন্য একটি চলচ্চিত্র 'লগান' এবং করণ জোহর পরিচালিত 'কাভি খুশি কাভি ঘাম' এর পরেই ছিলো দিল চাহতা হে'র অবস্থান। অক্ষয় খান্না চলচ্চিত্রে সিদ্ধার্থ চরিত্রে অভিনয় করে ২০০২ সালে 'ফিল্মফেয়ার এ্যাওয়ার্ড ফর বেস্ট সাপোর্টিং এ্যাক্টর' পুরস্কার জিতে যান।
২০০২ সালে আব্বাস-মাস্তান পরিচালকদ্বয়ের 'হামরাজ' চলচ্চিত্রে অক্ষয় খান্না ববি দেওল এবং আমীশা প্যাটেলের সাথে অভিনয় করেন, চলচ্চিত্রটিতে তিনি ভিলেন চরিত্রে ছিলেন। অক্ষয় খান্না এই চলচ্চিত্রের কারণে দর্শকপ্রিয়তা পান এবং 'শ্রেষ্ঠ খল অভিনয়শিল্পী বিভাগে ফিল্মফেয়ার পুরস্কার' বিষয়শ্রেণীতে মনোনয়ন পান। এরপর খান্না পরিচালক প্রিয়দর্শন পরিচালিত কমেডি ঘরানার চলচ্চিত্র 'হাঙ্গামা' (২০০৩) এবং 'হালচাল' (২০০৪) এ অভিনয় করেন যা ব্যাপক ব্যবসাসফলতা এবং তুমুল দর্শপ্রিয়তা পায়।
মাতলা সেতু

মাতলা সেতু হল পশ্চিমবঙ্গের মাতলা নদীর উপর নির্মিত একটি সেতু। ক্যানিং মহকুমার ক্যানিং শহরে মাতলা নদীর উপর দীর্ঘ সেতুটি উদ্বোধন করেছিলেন পশ্চিমবঙ্গের প্রাক্তন মুখ্যমন্ত্রী বুদ্ধদেব ভট্টাচার্য ২০১১ সালের জানুয়ারি মাসে।এটিই মাতলা সেতু নামে পরিচিত। এই সেতু ক্যানিং ও বাসন্তীকে যুক্ত করেছে। সেতুটি অবস্থান করছে ।
সেতুটি সরাসরি পর্যটনকেন্দ্র ঝাড়খালির সাথে সুন্দরবনের প্রবেশদ্বার ক্যানিংকে যুক্ত করছে। এই সেতু নির্মাণের ফলে সড়কপথে সুন্দরবন এলাকার মানুষ সহজেই কলকাতা ও শহরতলি এলাকায় চলাচল করতে পারছেন। পর্যটকেরা দ্রুত সুন্দরবনে আসতে পারছেন। ফলে এলাকার অর্থনৈতিক উন্নতি ঘটেছে।
গাজীখালী নদী

গাজীখালী নদী বাংলাদেশের উত্তর-কেন্দ্রীয় অঞ্চলের মানিকগঞ্জ ও ঢাকা জেলার একটি নদী। নদীটির দৈর্ঘ্য ৪৮ কিলোমিটার, গড় প্রস্থ ৫২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক গাজীখালী নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ১৩।
গাজীখালী নদীর উৎপত্তি সাটুরিয়ার গোপালপুর এলাকায় প্রবাহিত ধলেশ্বরী নদী থেকে। এটি বারোবাড়িয়া এলাকায় ৫ নং জাতীয় মহাসড়ক অতিক্রম করেছে এবং সিংগাইর এলাকায় পুনরায় ধলেশ্বরী নদীতে পতিত হয়েছে।
সাকু কোকসা

সাকু কোকসা (বৈজ্ঞানিক নাম: "Barilius shacra") হচ্ছে Cyprinidae পরিবারের "Barilius" গণের একটি স্বাদুপানির মাছ।
দেহ লম্বা। পৃষ্ঠীয়ভাগ অঙ্কীয়ভাগ অপেক্ষায় অধিক উত্তল। মুখের চির মধ্যম প্রকৃতির। দুই জোড়া সুগঠিত স্পর্শী উপস্থিত যার মধ্যে উপরের চোয়ালে অবস্থিত স্পর্শী জোড়া চোখের ব্যাসের সমান অন্যদিকে চঞ্চুতে অবস্থিত স্পর্শী জোড়া তুলনামূলক দীর্ঘ। গলবিলীয় দাঁত দুই সারিতে বিন্যস্ত। দেহের পৃষ্ঠদেশ জলপাই রঙের এবং উদর ও নিকটবর্তী অঞ্চল গোলাপী- রূপালি বর্ণের হয়ে থাকে। বারটি কালো দাগ উলম্বভাবে পার্শ্বরেখার উপর থেকে পৃষ্ঠপ্রান্ত পর্যন্ত বিস্তৃত।
সাকু কোকসা নদী এবং প্রবহমান জলের তলদেশে যেমন এদের দেখা মেলে তেমনই পাওয়া যায় উপরিতলেও। এরা নদী ও ঝর্ণায় বাস করে। নদীর তলদেশে অবস্থিত বালি, কাঁদা, নুড়ি, পাথর, খোয়া রয়েছে এমন স্থানে এদের অধিক পরিমাণে পাওয়া যায়।
বাংলাদেশ, ভারত, নেপাল পাওয়া যায়। বাংলাদেশের উত্তরাঞ্চলে মাঝে মাঝে শুষ্ক মৌসুমে এ মাছ পাওয়া যায়।
প্রকৃতিতে এরা মূলত পানির উপরিস্থের খাবার শিকার করে খেয়ে থাকে যেমন উড়ুক্কু পতঙ্গ, ছোট মাছ। এছাড়াও এরা জলাশয়ের তলদেশে বসবাসকারী অমেরুদণ্ডীও প্রাণীও খেয়ে থাকে।
ভারতের মৎস্য খাতে এদের কোন গুরুত্ব পাওয়া যায় না। বাংলাদেশে একক প্রজাতি হিসেবে এদের উৎপাদন তথ্য পাওয়া যায়না। বাংলাদেশের শুষ্ক মৌসুমে মাঝে মধ্যে পাওয়া যায়।
এ্যাকুয়ারিয়ামের বাহারি মাছ হিসেবে বিদেশে এর কদর আছে। বাংলাদেশেও এর সম্ভাবনা কম নয়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
যাকাতের নিসাব

নিসাব (نصاب الزكوة) আরবি শব্দ। ইসলামী শরিয়তের পারিভাষায় যাকাতের নিসাব হলো যাকাত ফরজ হওয়ার জন্য নির্ধারিত পরিমাণ সম্পদ।
সাড়ে সাত তোলা স্বর্ণ অথবা সাড়ে বায়ান্ন তোলা রৌপ্য অথবা এর সমতুল্য সম্পদ অথবা এর সমতুল্য টাকা হলো যাকাতের নিসাবের পরিমাণ। ৮৫ গ্রাম স্বর্ণের দামের হিসাবে টাকার যাকাত দেওয়া হলো ফরজ। যাকাতের নিসাব পরিমাণ সম্পদ কোনো মুসলমানের নিকট যদি চাঁদের হিসাবে পূর্ণ এক হিজরী বছর অর্থাৎ ৩৫৪ দিন সময়কাল ধরে অতিক্রম করে পূর্ণ মালিকানা ভূক্ত থাকে তাহলে ঐ মুসলমানের জন্য মোট যাকাত যোগ্য সম্পদের থেকে চল্লিশ ভাগের এক ভাগ সম্পদ অর্থাৎ আড়াই শতাংশ হারে যাকাত যোগ্য সম্পদের যাকাত দেওয়া হলো ফরজ।
ধান, গম, যব ইত্যাদি শস্য সেচ ছাড়া বৃষ্টির পানিতে উৎপন্ন হলে প্রয়োজনের অতিরিক্ত সব ফসলের দশ ভাগের এক ভাগ যাকাত দিতে হবে এবং সেচ ব্যবস্থায় প্রয়োজনের অতিরিক্ত সব ফসলের উৎপন্ন হলে বিশ ভাগের এক ভাগ যাকাত দিতে হবে।
প্রমথনাথ মুখোপাধ্যায়

প্রমথনাথ মুখোপাধ্যায় (? - ২৩ আগস্ট, ১৯৩৭) একজন ব্রিটিশ বিরোধী স্বাধীনতা আন্দোলনের সশস্ত্র বাঙালি বিপ্লবী। তিনি ঢাকা জেলার বাসিন্দা ছিলেন। "শান্তি" নামে বিপ্লবী দলে পরিচিত ছিলেন।
অনুশীলন সমিতিতে যোগ দিয়েছিলেন তিনি। ২ জুন, ১৯০৮ সালের ঢাকা জেলার বাহ্রা ডাকাতিতে তার বিশেষ ভূমিকা ছিল। তিনি গুলিচালনায় সব্যসাচী ছিলেন। যে কোনো হাতেই অনায়াস লক্ষ্যভেদ করতে পারতেন। পুলিশ অনুসরণ করলে এই বিপ্লবী গুলি বিনিময়ে দক্ষতা দেখান। ১৯১০ সালে ঢাকা ষড়যন্ত্র মামলায় অনেকের সাথে ধরা পড়েন এবং সাত বছর বন্দী জীবন যাপন করেন। মুক্তি পেয়ে পূনরায় বৈপ্লবিক কাজে যোগ দেন ও ব্রহ্মদেশ, চীন ইত্যাদি নানা দেশে, ভারতের বিভিন্ন জায়গায় ছদ্মবেশে ঘুরে বেড়ান। তিনি ইউরোপ ও আমেরিকার বিভিন্ন দেশেও ছদ্মনামে গেছেন।
বিপ্লবোত্তর জীবনে প্রমথনাথ সন্ন্যাস গ্রহণ করে রাজনীতি থেকে দূরে সরে যান। নাম গ্রহণ করেন দীনানন্দ সরস্বতী। সন্ন্যাস জীবনে তিনি উত্তর ভারত ও রাজস্থানের পাহাড়ী অঞ্চলে বসবাস করতেন। ২৩ আগস্ট, ১৯৩৭ খৃষ্টাব্দে ঢাকায় মৃত্যু হয় এই বিপ্লবীর।
তিলা কোকসা

তিলা কোকসা (বৈজ্ঞানিক নাম: "Barilius tileo") হচ্ছে Cyprinidae পরিবারের "Barilius" গণের একটি স্বাদুপানির মাছ। এটি টেলি খোকসা, তিলা, তিলা খোকসা এবং পাথরচাটা মাছ নামেও পরিচিত।
মাথা চাপা এবং তুণ্ড সূচালো। দেহ গভীর এবং গভীরতা আর্দশ দৈর্ঘ্য ৩.৪ থেকে ৩.৭ গুন।
বাংলাদেশ, ভারতের হিমালয়ের পূর্বদিকে , নেপাল অঞ্চলে এ মাছ পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
হাসনাবাদ সমষ্টি উন্নয়ন ব্লক

হাসনাবাদ সমষ্টি উন্নয়ন ব্লক পশ্চিমবঙ্গের বসিরহাট মহকুমার একটি সমষ্টি উন্নয়ন ব্লক।এটি হাসনাবাদ থানার অন্তর্গত।এই সমষ্টি উন্নয়ন ব্লকের সদর দপ্তর হাসনাবাদ-এ অবস্থিত।এটি জেলা সদর বারাসাত থেকে দূরে অবস্থিত।
হাসনাবাদ সমষ্টি উন্নয়ন ব্লকটি অবস্থান করছে .
ওই ব্লকের উত্তরে রয়েছে বসিরহাট ব্লক, পূর্বে বাংলাদেশ এর শাতক্ষিয়া জেলার দেবহাট উপজেলা, দক্ষিণে হিঙ্গলগঞ্জ ব্লক ও পশ্চিমে মিনাখাঁ এবঁ সন্দেশখালি ব্লক।
হাসনাবাদ ব্লকটির মোট আয়তন ১৫৫.৪৪ বর্গ কিকি।
পাহাড়ি কোকসা

পাহাড়ি কোকসা (বৈজ্ঞানিক নাম: "Barilius vagra") হচ্ছে Cyprinidae পরিবারের "Barilius" গণের একটি স্বাদুপানির মাছ।
দেহ লম্বা ও সরু। পৃষ্ঠীয়ভাগ প্রায় সোজা কিন্তু অঙ্কীয়ভাগ উত্তল। মুখের চির মধ্যম প্রকৃতির। পাখনাগুলো হলুদাভ বর্ণের।
পাহাড়ি কোকসা পাকিস্তানের সিন্ধু নদ, আফগানিস্তানের কিছু কিছু নদী, ভারতের ব্রহ্মপুত্র, গঙ্গা কাবেরী নদী, বাংলাদেশের উত্তরাঞ্চল, নেপালের চিতবন উপত্যকা এবং শ্রীলঙ্কার নদীসমূহে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।
পঙ্কজ রায়

পঙ্কজ রায় (; জন্ম: ৩১ মে, ১৯২৮ - মৃত্যু: ৪ ফেব্রুয়ারি, ২০০১) তৎকালীন বেঙ্গল প্রেসিডেন্সির ঢাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫১ থেকে ১৯৬০ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর ভারতীয় ক্রিকেটে বাংলা দলের প্রতিনিধিত্ব করেন তিনি। দলে তিনি মূলতঃ ডানহাতি উদ্বোধনী ব্যাটসম্যান হিসেবে পরিচিত ছিলেন। ডানহাতি মিডিয়াম বোলার হিসেবেও সুনাম ছিল তার।
বাংলা ক্রিকেট দলের পক্ষে ভারতের ঘরোয়া ক্রিকেটে অংশগ্রহণ করেছেন তিনি। ১৯৪৬-৪৭ মৌসুমে প্রথম-শ্রেণীর ক্রিকেটে অভিষেক ঘটে তার। উদ্বোধনী খেলাতেই তিনি সেঞ্চুরি করার কৃতিত্ব দেখান। প্রথম-শ্রেণীর ক্রিকেটে সর্বমোট তিনি ৩৩টি শতকের সন্ধান পেয়েছেন। ৪২.৩৮ গড়ে ১১,৮৬৮ রান তুলেছেন।
১৯৫১ সালে ভারত দলের সদস্যরূপে দিল্লিতে সফরকারী ইংল্যান্ড দলের বিপক্ষে অভিষেক ঘটে তার। অভিষেক ইনিংসটিতে মাত্র ১২ রান তুললেও ঐ সিরিজে তিনি দুইটি সেঞ্চুরি করেছিলেন। পরবর্তী গ্রীষ্মে ইংল্যান্ড সফরে যান। কিন্তু ঐ সফরে তার ব্যাটিং নৈপুণ্য আহামরি কিছু ছিল না। ৭ ইনিংসের পাঁচটিতেই শূন্য রানে প্যাভিলিয়নে ফিরে আসেন। তন্মধ্যে, ফ্রাঙ্ক টাইসনের প্রথম-শ্রেণীর অভিষেক উইকেট হিসেবে নিজেকে যুক্ত করেন। এছাড়াও, ওল্ড ট্রাফোর্ডে জোড়া শূন্য পান। তবে ভারতের পক্ষে পাঁচটি টেস্ট সেঞ্চুরি হাঁকিয়েছিলেন। ১৭৩ তার ব্যক্তিগত সর্বোচ্চ রান। ১৯৫৯ সালে স্বাগতিক ইংল্যান্ডের বিপক্ষে ভারতের অধিনায়কত্ব করার সুযোগ পান। কিন্তু ঐ টেস্টটিতে তার দল পরাজিত হয়েছিল।
চেন্নাইয়ে সফরকারী নিউজিল্যান্ড দলের বিপক্ষে বিনু মানকড়ের সাথে ৪১৩ রানের জুটি করে বিশ্বরেকর্ড গড়ে ব্যাপক পরিচিতি পান। ১১ জানুয়ারি, ১৯৫৬ তারিখে তাদের সংগৃহীত এ রান ৫২ বছর টিকেছিল। তাদের মধ্যকার এ রেকর্ডটি পরবর্তীতে ২০০৭-০৮ মৌসুমে দক্ষিণ আফ্রিকার উদ্বোধনী জুটিতে গ্রেইম স্মিথ (২৩২) ও নিল ম্যাকেঞ্জি (২২৬) ৪১৫ রান তুলে নতুন বিশ্বরেকর্ড গড়েন।
তিনি ১৯৭৫ সালে পদ্মশ্রী পদকে ভূষিত হন। তার ভ্রাতৃষ্পুত্র অম্বর রায় ও পুত্র প্রণব রায় ভারতের পক্ষে টেস্ট ক্রিকেটে অংশগ্রহণ করেছেন।
কুলাউড়া পাহাড়

কুলাউড়া পাহাড় বাংলাদেশের সিলেট বিভাগের মৌলভীবাজার জেলার কুলাউড়া উপজেলার কার্মধা ইউনিয়নের বেগুণছড়া পুঞ্জিতে অবস্থিত একটি পাহাড়। এটা মূলত খাসিয়াদের গ্রাম। খাসিয়ারা গ্রামকে “পুঞ্জি” বলে। কালাপাহাড় সিলেট জেলার সব থেকে উচু পাহাড় যার উচ্চতা ১০৯৮ ফুট।
এখানে আরো অনেক পুঞ্জি আছে। তাছাড়া এখানে ছোট বড় আরো বেশ কত গুলো পাহাড় আছে। আরো আছে চা বাগান সহ আছে ছোট ছোট পরিষ্কার পানির ছড়া।
আবদুল বাসেত

শহীদ আবদুল বাসেত (জন্ম: অজানা - মৃত্যু: ১২ নভেম্বর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
শহীদ আবদুল বাসেতের জন্ম ফেনী জেলার সদর উপজেলার ধর্মপুর ইউনিয়নের ধর্মপুর গ্রামে। তার বাবার নাম সুলতান আহমেদ এবং মায়ের নাম মোছা মোস্তফা বেগম। তিনি অবিবাহিত ছিলেন। 
১৯৭১ সালে আবদুল বাসেত কৃষিকাজ করতেন। আনসারের প্রশিক্ষণও তার নেওয়া ছিল। আনসার বাহিনীর অনিয়মিত সদস্য ছিলেন তিনি। মুক্তিযুদ্ধ শুরু হলে স্থানীয় প্রতিরোধ যোদ্ধাদের সঙ্গে যোগ দেন আবদুল বাসেত। পরে ভারতে যান। ২ নম্বর সেক্টরের অধীনে যুদ্ধ করেন তিনি। মুক্তিযুদ্ধ চলাকালে নিয়মিত মুক্তিবাহিনীর তিনটি বিশেষ ফোর্স গঠন করা হয়। এর একটি ছিল ‘কে’ ফোর্স। কে ফোর্সের জন্য তখন চতুর্থ ইস্ট বেঙ্গল রেজিমেন্টের সৈনিক ও ২ নম্বর সেক্টরের গণযোদ্ধাদের সমন্বয়ে ৯ ইস্ট বেঙ্গল রেজিমেন্ট গঠন করা হয়। আবদুল বাসেতকেও নবগঠিত এই রেজিমেন্টে অন্তর্ভুক্ত করা হয়।
মুক্তিযুদ্ধের চূড়ান্ত পর্যায়ে নিয়মিত মুক্তিবাহিনীর ‘কে’ ফোর্সের ৯ ইস্ট বেঙ্গল রেজিমেন্ট নভেম্বর মাসের প্রথম দিকে সীমান্ত এলাকা থেকে কুমিল্লা অভিমুখে অভিযান শুরু করে। ১১ নভেম্বর মুক্তিযোদ্ধারা কৃষ্ণপুরে পাকিস্তান সেনাবাহিনীর মুখোমুখি হন। তখন তারা (৯ ইস্ট বেঙ্গল রেজিমেন্টের আলফা ও ব্রাভো কোম্পানি) পাকিস্তানি সেনাদের আক্রমণ করেন। মুক্তিযোদ্ধাদের এই দলে ছিলেন আবদুল বাসেত। ১৯৭১ সালের ১২ নভেম্বর ব্রাহ্মণবাড়িয়া জেলার অন্তর্গত কৃষ্ণপুর এলাকায় সহযোদ্ধাদের সঙ্গে আবদুল বাসেত ঝাঁপিয়ে পড়লেন পাকিস্তানি সেনাদের ওপর। তুমুল যুদ্ধ চলতে থাকল। একটু একটু করে তারা অগ্রসর হচ্ছেন সামনে। আর পাকিস্তানি সেনারা ক্রমেই পিছে হটছে। মুক্তিযোদ্ধারা আক্রমণের তীব্রতা আরও বাড়িয়ে দিলেন। তাঁদের আক্রমণে পাকিস্তানি সেনারা দিশেহারা। বিজয় যখন সন্নিকটে এমন সময় হঠাৎ গুলিবিদ্ধ হলেন আবদুল বাসেত। মাটিতে লুটিয়ে পড়লেন তিনি।
১১ ও ১২ নভেম্বর কৃষ্ণপুর ও পার্শ্ববর্তী বগাবাড়িতে পাকিস্তানি সেনাদের সঙ্গে মুক্তিযোদ্ধাদের ভয়াবহ যুদ্ধ হয়। দুই দিনের যুদ্ধে মুক্তিবাহিনীর আবদুল বাসেতসহ দুজন শহীদ এবং একজন আহত হন। অন্যদিকে পাকিস্তান সেনাবাহিনীর ১৪ জন নিহত ও ৭ জন আহত হয়। মুক্তিবাহিনীর প্রবল আক্রমণে পাকিস্তানি সেনারা সম্পূর্ণ পরাস্ত হয়। এরপর তারা শালদা নদী, কসবা, মন্দভাগ প্রভৃতি এলাকার প্রতিরক্ষা অবস্থান ছেড়ে নভেম্বর মাসের শেষে কুমিল্লা সেনানিবাসে আশ্রয় নেয়। কৃষ্ণপুরের যুদ্ধে আবদুল বাসেত অমিত সাহস ও বীরত্ব প্রদর্শন করেন। সহযোদ্ধারা পরে গ্রামবাসীর সহযোগিতায় মুক্তাঞ্চল কসবাতে তার মরদেহ সমাহিত করেন।
চিলাই নদী (সুনামগঞ্জ)

চেলা নদী বাংলাদেশ-ভারতের একটি আন্তঃসীমান্ত নদী। নদীটির দৈর্ঘ্য ২৫ কিলোমিটার, প্রস্থ ৪০ মিটার এবং গভীরতা ৩ মিটার। নদী অববাহিকার আয়তন ১০০ বর্গকিলোমিটার।
চিলাই নদীর জন্ম ভারতের মেঘালয় রাজ্যের খাসিয়া পাহাড়ে। এটি সুনামগঞ্জ জেলার দোয়ারাবাজার উপজেলার সীমান্ত দিয়ে বাংলাদেশে নেমে এসেছে এবং দোয়ারাবাজারেই সুরমা নদীতে পতিত হয়েছে। মৌসুমি প্রবাহ বৈশিষ্ট্যসম্পন্ন এই নদীতে ফেব্রুয়ারি মাসে একেবারেই প্রবাহ থাকে না। কিন্তু জুন-আগস্ট বর্ষা মৌসুমে পানিপ্রবাহ বৃদ্ধি পায়। তখন পানির গভীরতা ৩ মিটার হয়। এই নদীতে জোয়ার ভাটার প্রভাব নেই।
আর্মেনীয় গির্জা (কলকাতা)

আর্মেনিয়ান চার্চ অফ দ্যা হোলি নাজারেথ বা আর্মেনিয়ান চার্চ (Armenian: Սուրբ Նազարեթ հայկական եկեղեցի) কলকাতায় অবস্থিত একটি অষ্টাদশ শতাব্দীর আর্মেনিয়ান গির্জা। ১৭২৪ সালে আঘা নজরের উদ্যোগে আর্মেনীয় সম্প্রদায়ের পুরনো গোরস্থানের জায়গায় এই চার্চটি গড়ে তোলা হয়।
প্রায় তিন শতাব্দী পূর্বে, ১৭২৪ সালে কলকাতায় আর্মেনিয়ানরা এই গির্জাটি তৈরি করেন। এটি মহানগরের প্রাচীনতম গির্জা বলে মনে করেন শহরের সব ধরনের খ্রিস্টান ধর্মাবলম্বীই। বর্তমানে কলকাতায় বাস করেন প্রায় দু’শো আর্মেনিয়ান। তারা মনে করেন যীশুর জন্মদিবস ২৫ ডিসেম্বর নয়, তা হলো ৬ জানুয়ারী। এই দিনে তারা আর্মেনিয়ান গির্জায় অর্থাৎ  আর্মেনিয়ান চার্চ অফ দ্যা হোলি নাজারেথে প্রার্থনা করে থাকেন।
বিমানবন্দর সড়ক, ঢাকা

বিমানবন্দর সড়ক ৮ লেনযুক্ত ঢাকার অন্যতম একটি প্রধান সড়ক। এটি ঢাকা-ময়মনসিংহ মহাসড়কের একটি অংশ। এটি ঢাকা শহরকে শাহজালাল আন্তর্জাতিক বিমানবন্দরের সাথে সংযুক্ত করেছে। এছাড়া এটি ঢাকাকে উত্তরাঞ্চলীয় উপশহর উত্তরাকে সংযুক্ত করার প্রধান সড়ক এবং একমাত্র সড়ক যা বাংলাদেশের উত্তরাঞ্চলের জেলাগুলির সাথে ঢাকার সংযোগ স্থাপন করেছে। ফ্লাইওভার এবং আন্তপরিবর্তনের কারণে এই সড়কে যানজটের পরিমাণ কম।
বাংলাদেশের উত্তরাঞ্চলের জেলাসমূহের সঙ্গে যোগাযোগ সহজতর করতে একটি এক্সপ্রেস সড়ক হিসেবে গড়ে তোলা হয়েছে। ৮ লেনের এক্সপ্রেস সড়কটি (প্রতিটি পাশে ৪ লেন) বাংলাদেশের অন্যতম সড়ক যা নিয়মিত রক্ষণাবেক্ষণ করা হয়। সড়কের মাঝে বিভাজক আছে তবে জরুরী প্রয়োজনে গাড়ি থামার জন্য "জরুরী থামার লেন" নেই।
ঝারকাটা নদী

ঝারকাটা নদী বাংলাদেশের উত্তর-কেন্দ্রীয় অঞ্চলের জামালপুর জেলার একটি নদী। বাংলাদেশ পানি উন্নয়ন বোর্ড বা "পাউবো" কর্তৃক ঝারকাটা নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ১৯। 
ঝারকাটা নদীর উৎপত্তি জামালপুর জেলার ইসলামপুর উপজেলার হারগিলা নামক স্থানে প্রমত্তা যমুনা নদী থেকে। উৎসমুখ হতে এটি ইসলামপুরের কাজলা, মাদারগঞ্জ উপজেলার গোবিন্দী, ঝারকাটা, নলছিয়া, বিনোদটংগী, ভাংবাড়ী, জটিয়ারপাড়া, গুনারীতলা, এবং মেলান্দহ উপজেলার কাহেতপাড়া, বেলতৈল, ঝাউগড়া, গাজীপুর, প্রভৃতি গ্রামের বুক চিরে প্রবাহিত হয়ে সরিষাবাড়ি উপজেলার কাছে পুনরায় যমুনা নদীতে পতিত হয়েছে।
ঝিনাই নদী

ঝিনাই নদী বাংলাদেশের উত্তর-কেন্দ্রীয় অঞ্চলের শেরপুর, জামালপুর এবং টাঙ্গাইল এবং জেলার একটি নদী। নদীটির দৈর্ঘ্য ১৩৩ কিলোমিটার, গড় প্রস্থ ৭৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ঝিনাই নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ২১।
মেলান্দহ উপজেলার নয়ানগর ইউনিয়ন হতে উৎপত্তি হয়েছে এরপর চরপলিশা গ্রামের সামনে দিয়ে দক্ষিণে সরিষাবাড়ির উপর দিয়ে প্রবাহিত হয়ে বংশী নদীতে পড়েছে। মেলান্দহ অঞ্চলের জনজীবনে এ নদীর প্রভাব সবচেযে বেশি। এ নদী নিয়ে একটি প্রবাদ এরকম-
তালতলা নদী

তালতলা নদী বাংলাদেশের উত্তর-কেন্দ্রীয় অঞ্চলের মুন্সীগঞ্জ ও নারায়ণগঞ্জ জেলার একটি নদী। নদীটির দৈর্ঘ্য ১৩ কিলোমিটার, গড় প্রস্থ ৯০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক তালতলা নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ২৪।
বাংলা এলং

বাংলা এলং বা ইলং বা ইলংগা বা সেফাটিয়া (বৈজ্ঞানিক নাম: "Megarasbora elanga") (ইংরেজি: Bengala barb) হচ্ছে Cyprinidae পরিবারের "Megarasbora" গণের একটি স্বাদুপানির মাছ।
দেহ লম্বা এবং সরু। পৃষ্ঠীয়ভাগ অঙ্কীয়ভাগ অপেক্ষায় অধিক উত্তল। মুখ ছোট, চিরটি তির্যকভাবে অবস্থিত।
এই প্রজাতির মাছ বাংলাদেশ, মায়ানমার, নেপাল অঞ্চলে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।
তুলসীখালী নদী

তুলসীখালী নদী বাংলাদেশের উত্তর-কেন্দ্রীয় অঞ্চলের মুন্সীগঞ্জ ও ঢাকা জেলার একটি নদী। নদীটির দৈর্ঘ্য ৫ কিলোমিটার, গড় প্রস্থ ৪৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক তুলসীখালী নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ২৬।
খৈরি

খৈরি একটি প্রজাপতির জাতের নাম। এদের ওপর-পিঠে কিছু গাঢ় রঙের টানা দাগ থাকে। পিছনের ডানায় পার্শ্বপ্রান্তের কাছে একসারি প্রায়-অদৃশ্য ছোপ দেখা যায়। নিচের পিঠে অপেক্ষাকৃত হালকা রঙ এবং কয়েকটি ক্ষীণ চোখের মতো চিহ্ন থাকে।
প্রসারিত অবস্থায় খৈরি এর ডানার আকার ৫৫-৮০ মিলিমিটার দৈর্ঘ্যের হয়।
ভারতে প্রাপ্ত খৈরি এর উপপ্রজাতি হল-
খৈরিদের সমগ্র ভারত এই দেখা যায়। হিমালয় এর ৯০০০ ফুট উচ্চতা অবধি সাধারনত এদের দেখা যায়। এছাড়া শ্রীলঙ্কা, নেপাল, মায়ানমার থেকে মালয়েশিয়া, সুমাত্রা এবং চিনের কিছু অংশে এদের পাওয়া যায়।
প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল বাদামী ও ঈষৎ অস্পষ্ট কালচে বাদামী বন্ধনীযুক্ত। সামনের ডানায় cell অথবা কোষ এর উপরপ্রান্ত হইতে নিম্নপ্রান্ত অবধি বিস্তৃত, কালো রেখা দ্বারা উভয়পার্শ্বে সীমায়িত ২টি ছোট বাদামী বন্ধনী ও সেল এর বহিঃপ্রান্তে ইষদ অস্পষ্ট কালচে বাদামী চওড়া পটি বর্তমান। অ্যাপেক্সের নিম্নভাগে কোস্টাল শিরার লাগোয়া একটি ছোট ও লম্বাটে সাদা ছোপ এবং পোস্ট ডিসকাল অংশে একসারি ছোট ও অস্পষ্ট চক্ষুবিন্দু (ocelli) চোখে পড়ে। উক্ত চক্ষুবিন্দুগুলি কিছু নমুনাতে অনুপস্থিত থাকে। অ্যাপেক্স বহিঃবর্তী যা বাইরের দিকে বাড়ানো ও চৌকো এবং টার্মেন অবতল (falcate)। টার্মিনাল ও সাব-টার্মিনাল দুটি কালো ঢেউ খেলানো রেখা প্রায় সমান্তরাল ভাবে অবস্থিত। উভয় ডানা গুড়ে কোস্টাল শিরা থেকে উৎপন্ন ও প্রায় ডরসাম অবধি বিস্তৃত আঁকাবাঁকা কালচে বাদামী ডিসকাল রেখা বিদ্যমান যা পিছনের ডানায় ক্রমশ সরু ও অস্পষ্ট হয়েছে। পিছনের ডানা অনুরূপ রেখা, দাগ ও বন্ধনীযুক্ত, তবে পোস্ট ডিসকাল অংশের অস্পষ্ট চক্ষুবিন্দুর সারি সর্বদাই উপস্থিত ও সামনের ডানার চক্ষুবিন্দুগুলি অপেক্ষা বড়। টর্নাস সামান্য বহিঃবর্তী। টার্মিনাল ও সাবটার্মিনাল কালো রেখা দুটি অনুরূপ। টার্মেন ঢেউ খেলানো।
ডানার নিম্নতল গাঢ় অথবা ঈষৎ খয়েরি ও শুকনো পাতার অনুরূপ দর্শন। দাগ, ছোপ, বন্ধনী ও চক্ষুবিন্দুগুলি উপরিপৃষ্ঠের অনুরূপ ও খুবই অস্পষ্ট।
স্ত্রী ও পুরুষ প্রকার অনুরূপ।
খৈরিরা মাটির কাছাকাছি ঘোরাফেরা করে। এরা মাটি থেকে তিন-চার ফুট উঁচুতে গাছের পাতায় বসে আবার অনেক সময় মাটিতে বসেও রোদ পোহাতে দেখা যায়। এরা কাছাকাছি অন্য কোন প্রজাপতি দেখলে এরা ঝটিতি তাড়া করে তাদের এলাকা ছাড়তে বাধ্য করে। এরা একটু গাছপালা ঘেরা জায়গায় বেশি দেখা যায়। স্যাঁতসেতে এলাকা পছন্দ করে।
এরা ডিম পাড়ে কচি পাতায়।
শূককীটগুলি পূর্নবয়স্ক অবস্থায় কালো রঙ এর হয় এবং এদের দু’পাশ লালচে বাদামি বর্ণের হয়। সারা দেহে লম্বা লম্বা নরম কাঁটার বৃন্তিকা দেখা যায়। ৩-১২ নং দেহখণ্ডে লম্বালম্বি সাত সারি, প্রতি খণ্ডে প্রতি সারির একটি করে এরকম বৃন্তিকা আছে। এক একটি কাঁটার উচ্চতা প্রায় ২ মিমি। সারা দেহে অতি সূক্ষ্ম, সাদা আঁচিলের ছাওয়া বলে মখমলের মতো দেখায়। মাথার মাঝখানে একটা রেখা থাকে যা মাথাটাকে দুটো গোলার্ধে ভাগ করেছে। এরা ডিম ফুটে বেরনোর পরের কয়েকদিন তাদের আহার্য কচি পাতাগুলি খেতে থাকে এবং কয়েকটা রেশম সুতোর টানা দিয়ে পাতাগুলো মুড়ে একটা আবরণ তৈরি করে।
বেল লিখেছেন যে এ কাজটা তারা করে দায়সারাভাবে। পূর্ণবয়স্ক লার্ভা শ্লথ; তাকে পাতার যে কোনো জায়গায়, এমনকী পাতা ছাড়াও কাণ্ড অথবা অন্যত্র দেখতে পাওয়া যায়। বিপদের আশঙ্কা দেখলেই শরীরটা গুটিয়ে মাটিতে পড়ে যায়। এরকম অভ্যাস আরও অনেক শূককীটের রয়েছে, কিন্তু তাদের বেশিরভাগই এই সময়ে একটা রেশম সুতোর অবলম্বন ধরে ফের ওপরে উঠে আসে।
মূককীট মূককীট ধূসর বর্ণের, খানিকটা কালচে খয়েরি বর্ণের। এদের মাথার ওপর এবং বক্ষের সামনে দু’পাশে হালকা ছোপ দেখা যায়। দেহে কিছু অর্বুদ অথবা গুটি থাকে। এরা সাধারনত মাটির কাছে সরু ডাল, কাঠি অথবা পাতাতে মূককীট তৈরি করে।
দেশি উর্তি

দেশি উর্তি (বৈজ্ঞানিক নাম: "Chagunius chagunio") (ইংরেজি: Chaguni) হচ্ছে Cyprinidae পরিবারের "চেগুনিয়াস" গণের একটি স্বাদুপানির মাছ।
মাথা চাপা ও পার্শ্বদিকে চ্যাপ্টা। উদর বেশ গোলাকার। তুন্ড ঝুলন্ত, খাঁজ দ্বার একটি কেন্দ্রীয় ও দুটি পার্শ্বিয় লোবে বিভক্ত।
বাংলাদেশ, ভারত, নেপাল, পাকিস্তান, মায়ানমার, থাইল্যান্ড দেশসমুহে পাওয়া যায়। বাংলাদেশের দিনাজপুর, রংপুর, নেত্রকোণা, ময়মনসিংহ, সিলেট এবং চট্টগ্রাম জেলাসমুহে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
কর্ণতলী নদী

কর্ণতলী নদী বাংলাদেশের উত্তর-কেন্দ্রীয় অঞ্চলের ঢাকা জেলার একটি নদী। নদীটির দৈর্ঘ্য ১৩ কিলোমিটার, গড় প্রস্থ ৭৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বংশী নদী (সাভার)র প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৪০।
কর্ণতলী নদীটি ঢাকা জেলাধীন সাভার উপজেলার সাভার পৌরসভা এলাকায় প্রবহমান ধলেশ্বরী নদী (বংশী নদী) থেকে উৎপত্তি লাভ করে ক্রমশ দক্ষিণ-পূর্ব দিকে একই উপজেলার আমিনবাজার পর্যন্ত প্রবাহিত হয়ে তুরাগ নদীতে পতিত হয়েছে।
কর্ণতলী নদীতে সারাবছর পানিরপ্রবাহ দৃষ্ট হয়। সাভার পৌরসভার পাশ দিয়ে এই নদী বয়ে গেছে।
মিরিয়াম ফ্রঁসোয়া

মিরিয়াম ফ্রঁসোয়া (Myriam Francois জন্মনাম এমিলি ফ্রঁসোয়া Emilie François; 1983) একজন ফরাসী-ব্রিটিশ লেখিকা, ব্রডকাস্টার এবং ইসলাম, ফ্রান্স ও মধ্যপ্রাচ্য বিষয়ক বিশ্লেষক। তিনি বিবিসি, আলজাজীরা, New Statesman online, Middle East Eye ইত্যাদির জন্য লেখেন বা উপস্থাপনা করেন।
মিরিয়াম ফ্রঁসোয়া অক্সফোর্ড বিশ্ববিদ্যালয়ে Oriental Studiesএ DPhil করছেন।
মিরিয়াম ফ্রঁসোয়া একজন ফ্রিল্যান্স সাংবাদিক। তিনি 2016 সনে BBC1 এর জন্য "The Muslim Pound" (July 2015) উপস্থাপনা করেন। 2015সনে BBC1 এর জন্য Srebrenica massacre|genocide at Srebrenica (2015) ডকুমেন্টারি উপস্থাপনা করেন। ডকুমেন্টারি Santford Saint Martin awardিএর জন্য মনোনীত হয়। তিনি Al Jazeeraর Head to Head এর প্রযোজক (2013–pবর্তমান)।
তারলেখা "Guardian", Huffington Post', "New Statesman", "Your Middle East", "Daily Telegraph", "Salon", "Index on Censorship", F-Word Emel (magazine)". এ প্রকাশিত হয়। তিনি 2008–09 সময়ে "Emel" এর সহকারী সম্পাদক ছিলেন। "
She has appeared on documentaries including "Divine Women", presented by Bettany Hughes.
সাবেক অভিনেত্রী, 12 বছর বয়সে Ang Leeর Sense and Sensibility (1995) চলচ্চিত্রে অভিনয় করেন। তিনি "Paws" (1997)চলচ্চিত্রে অভিনয় করেন।
এতিম শিশুদের সাহায্যকারী Save an Orphan এনজিওর সাথে বাংলাদেশে সফর করেন।
2003 সনে, 21 বছর বয়সে, কেমব্রিজ থেকে স্নাতক হবার পর মিরিয়াম ফ্রঁসোয়াে ইসলামে ধর্মান্তরিত হন।
আদি ব্রহ্মপুত্র নদী

আদি ব্রহ্মপুত্র নদী বা ব্রহ্মপুত্র নদী (নরসিংদী-মুন্সীগঞ্জ) হলো বাংলাদেশের উত্তর-কেন্দ্রীয় অঞ্চলের নরসিংদী, নারায়ণগঞ্জ ও মুন্সীগঞ্জ জেলার একটি নদী। নদীটির দৈর্ঘ্য ১২০ কিলোমিটার, গড় প্রস্থ ৬০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক আদি ব্রহ্মপুত্র নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৪১। এই নদী শীতলক্ষ্যা নদীপ্রবাহের অংশ।
আদি ব্রহ্মপুত্র নদীর উৎপত্তি হয়েছে চরসিন্দুর ইউনিয়ন এলাকার পাড়াতলার কাছে শীতলক্ষ্যা নদী থেকে। পরে নদীটি আঁকাবাঁকা পথে দক্ষিণে প্রবাহিত হয়েছে ঢাকা-সিলেট মহাসড়ক এন২ এর পশ্চিম দিক দিয়ে এগিয়ে এই সড়ক অতিক্রম করে মাধবদীর নিকট দিয়ে আড়াইহাজারের পশ্চিম দিয়ে লাঙ্গলবন্দ পেরিয়ে চর এলাহীনগরে মেঘনা নদীতে পতিত হয়েছে।
রূপালী কাচনি

রূপালী কাচনি বা রূপালী চাপিলা (বৈজ্ঞানিক নাম: "Chela atpar") (ইংরেজি: Silver Hatchet Chela) হচ্ছে Cyprinidae পরিবারের "Chela" গণের একটি স্বাদুপানির মাছ।
মাছের অঙ্কীয়দেশ শ্রোণীপাখনার গোড়া থেকে পায়ু পর্যন্ত ধারালো। মুখ তির্যকভাবে অবস্থিত, মুখছিদ্র উপরের দিকে।
এই মাছ এশিয়াতে বাংলাদেশ, ভারত, শ্রীলঙ্কা, পাকিস্তান, মায়ানমার, মালয় দ্বীপপুঞ্জে, ইন্দোনেশিয়া, নেপাল এবং ইন্দো-চীনে দেখা যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
এম মিজানুর রহমান

এম মিজানুর রহমান (জন্ম: ১ নভেম্বর, ১৯৪৬) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
এম মিজানুর রহমানের জন্ম মুন্সীগঞ্জ জেলার লৌহজং উপজেলার বড় মোকাম গ্রামে। তার বাবার নাম মজিবর রহমান এবং মায়ের নাম সুফিয়া খাতুন। তার স্ত্রীর নাম গুলশান আরা। তাঁদের চার ছেলে, দুই মেয়ে। 
১৯৭১ সালে ঢাকায় আমেরিকান এক্সপ্রেস নামক বিদেশি ব্যাংকে কর্মরত ছিলেন এম মিজানুর রহমান। মুক্তিযুদ্ধ শুরু হলে চাকরিতে আর যোগ না দিয়ে ভারতে যান তিনি। পরে যোগ দেন মুক্তিবাহিনীর প্রথম বাংলাদেশ অফিসার্স ওয়ার কোর্সে। প্রশিক্ষণ শেষে ১১ নম্বর সেক্টরের মহেন্দ্রগঞ্জ সাব সেক্টরে একটি কোম্পানির অধিনায়ক হিসেবে দায়িত্ব পালন করেন। এম মিজানুর রহমান স্বাধীনতার পর বাংলাদেশ সেনাবাহিনীতে চাকরি করেন। পরে সোনালী ব্যাংকেও চাকরি করেন তিনি।
১৯৭১ সালে জামালপুর জেলার বকশীগঞ্জ উপজেলার অন্তর্গত সীমান্ত ফাঁড়ি (বিওপি) ছিলো কামালপুর। এখানে ছিল পাকিস্তান সেনাবাহিনীর প্রতিরক্ষা অবস্থান। ১৫ নভেম্বর মুক্তিবাহিনীর কয়েকটি দল কামালপুরে পাকিস্তান সেনাবাহিনীর অবস্থানে আক্রমণ করে। একটি দলের নেতৃত্বে ছিলেন এম মিজানুর রহমান। সব দলের সার্বিক নেতৃত্বে ছিলেন ১১ নম্বর সেক্টরের অধিনায়ক আবু তাহের (বীর উত্তম)। এম মিজানুর রহমান সহযোদ্ধাদের নিয়ে দ্রুত এগিয়ে যেতে থাকলেন শত্রুসেনা পাকিস্তান সেনাবাহিনীর প্রতিরক্ষা অবস্থানের দিকে। তুমুল গোলাগুলিতে গোটা এলাকা মুখরিত। মুক্তিযোদ্ধাদের প্রচণ্ড আক্রমণে বিপর্যস্ত হয়ে পড়ল পাকিস্তানি সেনারা। তাদের প্রতিরক্ষা অবস্থান ভেঙে পড়ার উপক্রম। এম মিজানুর রহমান সহযোদ্ধাদের বললেন আরও সাঁড়াশি আক্রমণ চালানোর জন্য। তার নির্দেশ পেয়ে সহযোদ্ধারা আবারও বড় আক্রমণ চালানোর প্রস্তুতি নিতে থাকলেন। এমন সময় ঘটল দুর্ঘটনা। তাঁদের অধিনায়ক শত্রুর নিক্ষিপ্ত শেলের স্প্লিন্টারের আঘাতে আহত হলেন।
১৪ নভেম্বর রাত তিনটা বা সাড়ে তিনটার দিকে মুক্তিযোদ্ধারা সীমান্ত অতিক্রম করে পাকিস্তান সেনাবাহিনীর প্রতিরক্ষা অবস্থানের তিন পাশে অবস্থান নেন। এর আগে পাকিস্তানি সেনাদের অবস্থানে গোলাবর্ষণ করা হয়। কিন্তু ওই গোলাবর্ষণে পাকিস্তানি সেনাদের শক্তিশালী বাংকারের তেমন কোনো ক্ষতি হয়নি। ভোর সাড়ে পাঁচটা বা তার পর থেকে মুক্তিযোদ্ধারা একযোগে আক্রমণ শুরু করে সামনে এগোতে থাকেন।
এম মিজানুর রহমান তার সহযোদ্ধাদের নিয়ে গুলি করতে করতে পাকিস্তানি সেনাদের প্রতিরক্ষা অবস্থানের একদম কাছে চলে যান। তাঁদের তীব্র আক্রমণে পাকিস্তানি সেনারা বিপর্যস্ত হয়ে পড়ে। সেক্টর কমান্ডার মেজর আবু তাহের যুদ্ধক্ষেত্রের অদূরে দাঁড়িয়ে পরোক্ষভাবে যুদ্ধ পরিচালনা করছিলেন। এম মিজানুর রহমানের দলের প্রবল আক্রমণে পাকিস্তানি সেনারা বিপর্যস্ত হয়ে পড়ে। মেজর আবু তাহের বিজয় সন্নিকটে ভেবে এগিয়ে যান। তখন আনুমানিক সকাল নয়টা। এ সময় তার সামনে শত্রুর ছোড়া একটি শেল বিস্ফোরিত হয়। বিস্ফোরিত শেলের স্প্লিন্টারের আঘাতে আবু তাহের আহত হন এবং মাটিতে পড়ে যান। এ দৃশ্য দেখে সেখানে থাকা মুক্তিযোদ্ধারা কিছুটা বিশৃঙ্খল হয়ে পড়েন। আবু তাহেরের আহত হওয়ার খবর দ্রুত ছড়িয়ে পড়ে। এ অবস্থায় এম মিজানুর রহমান দ্রুত ঘটনাস্থলে গিয়ে পরিস্থিতি সামাল দেন। মূলত তার প্রচেষ্টাতেই মুক্তিযোদ্ধারা আবার মনোবল ফিরে পান এবং যুদ্ধ করতে থাকেন। আবু তাহের আহত হওয়ার পর এম মিজানুর রহমানই ওই যুদ্ধে সার্বিক নেতৃত্ব দেন।
বৈরান নদী

বৈরান নদী বাংলাদেশের উত্তর-কেন্দ্রীয় অঞ্চলের টাঙ্গাইল জেলার একটি নদী। নদীটির দৈর্ঘ্য ৩৬ কিলোমিটার, গড় প্রস্থ ৪৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পুরনো বৈরান নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৪৮। নদীর গভীরতা ৫.৫ মিটার। নদীটির অববাহিকার আয়তন ১৫০ বর্গ কিমি।
হাইনান

হাইনান (ম্যান্ডারিন চীনা 海南省) গণপ্রজাতন্ত্রী চীনের সবচেয়ে দক্ষিণের এবং সবচেয়ে ক্ষুদ্র প্রদেশ। এটি দক্ষিণ চীন সাগরে অবস্থিত বেশ কিছু দ্বীপ নিয়ে গঠিত। প্রদেশটি মূল অংশটি হল হাইনান দ্বীপ, যা চীনের মূল ভূখণ্ডের কুয়াংতুং প্রদেশের লেইচৌ উপদ্বীপ থেকে ছিয়োংচৌ প্রণালী দ্বারা বিচ্ছিন্ন। এটি গণপ্রজাতন্ত্রী চীনের সবচেয়ে বড় দ্বীপ (যদিও চীনের দাবীকৃত তাইওয়ান দ্বীপটি এর চেয়ে বড়, কিন্তু সেটি গণচীন সরকারের নিয়ন্ত্রণে নেই)। প্রদেশটির আয়তন , যার মধ্যে হাইনান দ্বীপের আয়তন (৯৭%)। এর বাইরে তিনটি দ্বীপপুঞ্জে আরও প্রায় ২০০টি দ্বীপ ছড়িয়ে ছিটিয়ে আছে। ১৯৮৮ সাল পর্যন্ত দ্বীপটি কুয়াংতুং প্রদেশের শাসনাধীন ছিল। সে বছর এটিকে একটি প্রদেশে পরিণত করা হয়। প্রায় একই সময়ে তেং শিয়াওফিং চীনের উন্মুক্তকরণ নীতির অংশ হিসেবে দ্বীপটিকে চীনের বৃহত্তম বিশেষ অর্থনৈতিক অঞ্চল হিসেবে প্রতিষ্ঠা করেন। প্রদেশটিতে মোট দশটি প্রধান শহর এবং দশটি উপজেলা আছে। দ্বীপের উত্তর উপকূলে রাজধানী হাইখৌ অবস্থিত। অন্যদিকে দক্ষিণ উপকূলের সানিয়া পর্যটকদের একটি সুবিদিত গন্তব্যস্থল।
আলালের ঘরের দুলাল

আলালের ঘরের দুলাল  বাংলা ভাষায় রচিত প্রথম সফল উপন্যাস। প্যারীচাঁদ মিত্র ওরফে টেকচাঁদ ঠাকুর (১৮১৪-১৮৮৩) ১৮৫৮ সালে এটি রচনা করেন।
কলকাতার সমকালীন সমাজ এর প্রধান বিষয়বস্তু। উচ্চবিত্ত ঘরের আদুরে সন্তান মতিলালের উচ্ছৃঙ্খল জীবনাচার এতে বর্ণিত হয়েছে।‘ঠকচাচা’ এর অন্য একটি প্রধান চরিত্র। কথ্যভঙ্গির গদ্য ব্যবহার করে লেখক উপন্যাসকে বাস্তবধর্মী করে তুলেছেন। এর মধ্য দিয়ে বাংলা ভাষার নতুন সম্ভাবনাও আবিষ্কৃত হয়েছে। প্যারীচাঁদ প্রথমবারের মতো এতে যে কথ্য  চলিত ভাষা ব্যবহার করেছেন, পরবর্তীকালে তা ‘আলালী ভাষা’ নামে পরিচিতি লাভ করে। কাহিনী ও চরিত্রের যথাযথ পরিস্ফুটনের উদ্দেশ্যে লেখক এতে প্রচুর  তদ্ভব, চলিত এবং বিদেশি শব্দও ব্যবহার করেছেন। উপন্যাসটি প্রথমে তার প্রতিষ্ঠিত মাসিক পত্রিকায় (১৮৫৪) ধারাবাহিকভাবে প্রকাশিত হয়। পরবর্তীকালে হীরালাল মিত্রকৃত এর নাট্যরূপ বেঙ্গল থিয়েটারে মঞ্চস্থ হয় (জানুয়ারি ১৮৭৫)। গ্রন্থটি  ইংরেজি ভাষায়ও অনূদিত হয়েছে।
দেশি লাউবুছা

দেশি লাউবুছা বা চাপ চেলা বা লাউবুকা বা কাশ খয়রা (বৈজ্ঞানিক নাম: "Chela laubuca") () হচ্ছে Cyprinidae পরিবারের "Chela" গণের একটি স্বাদুপানির মাছ।
লম্বা দেহ পার্শ্বীয়ভাবে বেশ চাপা এবং দেহ গভীরতাও অনেক বেশী। উদরীয় প্রান্ত খাঁজকাটা। মুখ তীর্যকভাবে উন্মুক্ত। উপরের চোয়াল অক্ষিকোটরের সম্মুখ কিনারা পর্যন্ত বিস্তৃত। পৃষ্ঠপাখনা পায়ুপাখনার বিপরীত পাশে পৃষ্ঠদেশ বরাবর সামান্য পেছনে অবস্থান করে। বক্ষপাখনা শ্রোণীপাখনার ভিত্তির মাঝ বরাবর বা প্রায় শেষপ্রান্ত পর্যন্ত বিস্তৃত। শ্রোণীপাখনা পায়ুপাখনার তুলনায় বক্ষপাখনার ভিত্তির নিকটে অবস্থিত। বক্ষপাখনা বড় ও ডানার মত বিস্তৃত। পুচ্ছপাখনা দ্বিখণ্ডিত এবং উভয় খণ্ড সমান।
অর্ধস্বচ্ছ দেহের বর্ণ রুপার মতো চকচকে থেকে সবুজাভ-ধূসর। পুচ্ছদণ্ডে বেগুনী দীপ্তি দেখতে পাওয়া যায়। পুচ্ছপাখনার ভিত্তির নিকটে সোনালী প্রান্ত বিশিষ্ট গাঢ় কালো বর্ণের দাগ দেখতে পাওয়া যায়। পাখনাসমূহ হলুদাভাব থেকে উজ্জ্বল কমলা বর্ণের।
এই মাছ এশিয়াতে বাংলাদেশ, ভারত, শ্রীলঙ্কা, পাকিস্তান, মায়ানমার, মালয় দ্বীপপুঞ্জে, ইন্দোনেশিয়া, নেপাল এবং ইন্দো-চীনে দেখা যায়।
এ মাছ সাধারণত খাল, বিল, বাঁওড় ও নদীতে প্রচুর পরিমাণে পাওয়া যায়। এছাড়াও বর্ষাকালে ধান ও পাট ক্ষেতে জমে থাকা পানিতে এদের প্রাচুর্যতা লক্ষ্য করা যায়। এরা বালুময় কাদাযুক্ত স্থানে থাকতে পছন্দ করে। এরা ঝাঁক বেঁধে চলে। এরা ঝর্ণা ধারা, পুকুর ও ডোবার মধ্যম গভীর এলাকায় বিচরণ করে। স্থির ও দ্রুত চলমান উভয় প্রকৃতির জলাশয়েই এদের দেখতে পাওয়া যায়। সাধারণত ১৫-৩০টি মাছ ঝাঁক বেঁধে চলে।
দেশি লাউবুছা পানির উপরি স্তরে বিচরণকারী মাছ। এরা জলজ পোকামাকড় খেয়ে জীবন ধারণ করে। এছাড়া জলজ উদ্ভিদের পাতা ও উদ্ভিদ কাণ্ডের পাতলা নরম টিস্যুও খাদ্য হিসাবে গ্রহণ করে থাকে। এরা প্রধানত পতঙ্গ খেয়ে থাকে তবে জলজ উদ্ভিদও খেতে দেখা যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।
একক প্রজাতি হিসেবে এর উৎপাদন তথ্য পাওয়া যায় না। অন্যান্য মাছের সাথে ধরা পড়ে। এদেরকে টর, টাকি মাছ বা অন্যান্য শিকারি মাছ ধরার টোপ হিসেবে ব্যবহার করা হয়ে থাকে। এ্যাকুয়ারিয়ামের বাহারি মাছ হিসেবে পৃথিবীর বিভিন্ন দেশে এর কদর রয়েছে।
সোনালী কুলকার্নী

সোনালী কুলকার্নী (জন্ম: ৩ নভেম্বর ১৯৭৪) একজন ভারতীয় অভিনেত্রী। তিনি ভারতের পুনেতে জন্মগ্রহণ করেন। তিনি হিন্দি, কন্নড়, মারাঠি, তামিল এবং গুজরাটি চলচ্চিত্রে অভিনয় করেছেন। তিনি মে মাদাম (১৯৯৪, তামিল), দিল চাহতা হে (২০০১, হিন্দি) এবং ট্যাক্সি নম্বর ৯২১১ (২০০৬, হিন্দি) এ অভিনয় করে প্রশংসা কুড়ান।
সোনালী কুলকার্নী সর্বপ্রথম কন্নড় চলচ্চিত্র 'চেলুভী' তে অভিনয় করেন যেটির পরিচালক ছিলেন গিরিশ কর্নদ। তিনি অনেক ফিল্মে অভিনয় করেছেন এর মধ্যে একটি ইতালীয় ফিল্মও আছে, 'ফুওকো সু সে মি' যেটির জন্যে তিনি ২০০৬ সালে মিলান আন্তর্জাতিক ফিল্ম ফেস্টিভ্যালে একটি পুরস্কার পান।
সোনালী একটি স্পেশাল জুরী পুরস্কার (নন-ফিচার) লাভ করেন ভারতের ৪৯তম ন্যাশনাল ফিল্ম পুরস্কার (২০০২) এ, একটি স্বল্পদৈর্ঘ্য চলচ্চিত্র 'চৈত্র' (মারাঠি) এর কারণে।
অভিনয় ছাড়াও তিনি মারাঠি সংবাদপত্র 'লোকসত্তা' তে লেখালেখি করেছেন জুন ২০০৫ থেকে মে ২০০৭ পর্যন্ত, এ পত্রিকার সাপ্লিমেন্ট 'ভিভা'তে লিখতেন তিনি। তিনি 'সো কুল' নামে একটি সাপ্তাহিক কলাম লিখতেন। রাজহংস প্রকাশন কর্তৃক 'সো কুল' নামে একটি ম্যাগাজিনও বের হত। অভিনেতা নানা পাটেকর সোনালী কুলকার্নীর লেখার প্রশংসা করেছিলেন।
সোনালী পুনেতে জন্মগ্রহণ করেন। তার পিতা জাতিতে মারাঠি ও মাতা তামিল। তার পিতা প্রকৌশলী ছিলেন এবং সোনালীর দুইজন ভ্রাতা আছেন।
সোনালী প্রথমে চন্দ্রকান্ত কুলকার্নী নামের এক পুরুষকে বিয়ে করলেও তাড়াতাড়ি ছাড়াছাড়ি হয়ে যায়। ২০১০ এর ২৪ মে তিনি ভারতের জনপ্রিয় টিভি চ্যানেল সনি এর মালিক নচিকেত পন্তবৈদ্য এর সঙ্গে বিবাহ বন্ধনে আবদ্ধ হন।
আম্বিকা (অভিনেত্রী)

আম্বিকা (জন্মঃ ১৬ আগস্ট ১৯৬২) একজন ভারতীয় অভিনেত্রী যিনি তামিল, তেলুগু, কন্নড়, মালয়ালম ভাষার ফিল্মে কাজ করেছেন। ১৯৭৮ থেকে ১৯৮৯ পর্যন্ত টপ নায়িকাদের মধ্যে তিনি একজন। তার ছোট বোন রাধাও একজন অভিনেত্রী যিনিও দক্ষিণ ভারতের ভাষার সিনেমাতে কাজ করেছেন। আম্বিকা এবং তার বোন রাধা একসঙ্গে কিছু ফিল্মে কাজ করেছেন এবং সাফল্যের চূড়ায় চড়ার পর 'এআরএস স্টুডিওস' নামে একটি ফিল্মস্টুডিও খোলেন। ২০১৩ সালে অবশ্য তারা এআরএস স্টুডিওসকে একটি বিলাসবহুল হোটেলে রূপান্তরিত করেন।
আম্বিকা জন্ম নেন ১৯৬২ সালের ১৬ আগস্টে তিরুবনন্তপুরম জেলাতে কুঞ্জন নায়ার এবং কাল্লারা সারাসাম্মার সন্তান হিসেবে। কাল্লারা সারাসাম্মা ভারতীয় জাতীয় কংগ্রেসের সদস্য ছিলেন। তার ছোট দুই বোন রয়েছে, একজন রাধা যিনি তার মতই অভিনেত্রী এবং আরেকজন মল্লিকা (পেশাঃ অজানা), এবং অর্জুন আর সুরেশ নামের তার দুটি ভাইও আছে। আম্বিকা ১৯৮৮ সালে যুক্তরাষ্ট্র প্রবাসী পুরুষ শিনু জনের সঙ্গে বিবাহবন্ধনে আবদ্ধ হন এবং যুক্তরাষ্ট্র চলে যান। শিনু আম্বিকার গর্ভে দুটি ছেলে (রামকেষভ এবং ঋষিকেশ) জন্ম দেন। ১৯৯৭ সালে শিনু আর আম্বিকার মধ্যে বিবাহবিচ্ছেদ ঘটে আর আম্বিকা ভারতে এসে পুনরায় তার অভিনয় কর্মজীবনের প্রতি মনোনিবেশ করেন। ২০০০ সনে তিনি রবিকান্ত নামের একজন কমজানা অভিনেতাকে বিয়ে করেন। এর দু'বছর পর তাদের বিয়ে ভেঙে যায়। বর্তমানে আম্বিকা তার পুত্র রামকেষভের সঙ্গে চেন্নাই শহরে বাস করছেন।
আম্বিকা শিশুশিল্পী হিসেবে অভিনয় করা শুরু করেছিলেন এবং ১৬ বছর বয়সে (১৯৭৯ সনে) আম্বিকা মুখ্য চরিত্রে একটি চলচ্চিত্রে অভিনয়ের সুযোগ পেয়ে যান এবং তিনি প্রায় ২০০ এর মত দক্ষিণ ভারতীয় ভাষাগুলোর সিনেমায় অভিনয় করেন। নায়িকা হিসেবে তিনি মালয়ালম চলচ্চিত্র 'সীতা' তে প্রথম অভিনয় করেন, যেটি তার ক্যারিয়ারের অনেক দেরীতে মুক্তি পেয়েছিল। কিন্তু ১৯৭৯ এর 'নীলাতামারা' এবং 'লেজ্জাবতী' নামের দুটি মালয়ালম চলচ্চিত্র তাকে ব্যস্ত একজন অভিনেত্রী বানিয়ে দেয়, এরই মধ্যে তিনি তামিল চলচ্চিত্র শিল্পেও জায়গা পেয়ে যান।
তামিল চলচ্চিত্র পরিচালক 'কে ভাগ্যরাজ' তার '৮১ সালের 'আন্দা এড়ু নাটকাল' তে আম্বিকাকে নেন, চলচ্চিত্রটি ভালোই ব্যবসা করতে পেরেছিল। তিনি কমল হাসান এবং রজনীকান্ত এর সঙ্গে বেশ কিছু চলচ্চিত্রে অভিনয় করেন যেমন কাক্কী ছাট্টাই, বিক্রম, কাদাল পারিসু, পাড়িক্কাদাবান (রজনী এর সঙ্গে) এবং মাভীরান (রজনী এর সঙ্গে)।
আশির দশকে তার তামিল, কন্নড় এবং মালয়ালম চলচ্চিত্রে খুব ভালো মত পদচারণা ছিল। তামিল এবং মালয়ালম চলচ্চিত্র শিল্পে তিনি তার মেধার স্বাক্ষর রেখেছেন।
সেক্সুয়াল পলিটিক্স

সেক্সুয়াল পলিটিক্স কেইট মিলেট রচিত ১৯৬৯ সালের একটি বই, বইটি তার পিএইচডি গবেষণার ওপর ভিত্তি করে লিখিত।
মিলেট যুক্তি দেখান যে যৌনতাকে রাজনৈতিক দৃষ্টিভঙ্গীতে বারংবারই ঋণাত্মকভাবে দেখানো হয়েছে, এবং তিনি আরো আলোচনা করেন যে পিতৃতান্ত্রিক সমাজ ব্যবস্থায় যৌনতাটাকে নারীরা ভালোমতন উপভোগ করতে পারেনা, তিনি ডি এইচ লরেন্স, হেনরি মিলার এবং নরম্যান মেইলার এর লেখা নিয়েও কথা বলেন। মিলেট বলেন এ সকল লেখকরা যৌনতাকে পুরুষতান্ত্রিক সমাজের দৃষ্টিভঙ্গীর মতই দেখেন এবং নারীদেরকে সেভাবেই তাদের যৌনতাকে ভোগ করতে হবে বলেন। অপরদিকে তিনি জঁ জ্যনে (সমকামী পুরুষ লেখক) এর লেখার পক্ষে কথা বলেন। মিলেট এছাড়া সিগমুন্ড ফ্রয়েড, জর্জ মেরেডিথ, জন রাসকিন এবং জন স্টুয়ার্ট মিল এর কথাও তুলে আনেন।
সেক্সুয়াল পলিটিক্স বইটি ফরাসী বুদ্ধিজীবী সিমোন দ্য বোভোয়ার-এর লেখা দ্বিতীয় লিঙ্গ থেকে কিছুটা প্রভাবিত, যদিও সিমোনের বইটি কেইট মিলেটের চেয়ে আরো বেশি পাঠকপ্রিয়তা পেয়েছিলো।
জেফ ব্রিজেস

জেফ্রি লিওন "জেফ" ব্রিজেস (; জন্ম ৪ ডিসেম্বর ১৯৪৯) হলেন একজন মার্কিন অভিনেতা, গায়ক, এবং প্রযোজক। তিনি একটি প্রখ্যাত অভিনয় পরিবারে জন্মগ্রহণ করেন এবং প্রথম অভিনয় করেন "সি হন্ট" (১৯৫৮–৬০) টেলিভিশন ধারাবাহিকে। এই ধারাবাহিক তার বাবা লয়েড ব্রিজেস ও ভাই বিউ ব্রিজেসও অভিনয় করেন। তিনি ২০০৯ সালে "ক্রেজি হার্ট" চলচ্চিত্রে ওটিস "ব্যাড" ব্লেক ভূমিকায় অভিনয়ের জন্য শ্রেষ্ঠ অভিনেতার জন্য একাডেমি পুরস্কার লাভ করেন। তিনি "দ্য লাস্ট পিকচার শো" (১৯৭১), "থান্ডারবোল্ট অ্যান্ড লাইটফুট" (১৯৭৪), "স্টারম্যান" (১৯৮৪), "দ্য কন্টেন্ডার" (২০০০), "ট্রু গ্রিট" (২০১০), এবং "হেল অর হাই ওয়াটার" (২০১৬) চলচ্চিত্রে তার ভূমিকার জন্য একাডেমি পুরস্কারের মনোনয়ন লাভ করেন। তার অন্যান্য চলচ্চিত্রের মধ্যে উল্লেখযোগ্য হল "ট্রন" (১৯৮২), "জ্যাগ্‌ড আই" (১৯৮৫), "দ্য ফ্যাবুলাস বেকার বয়েজ" (১৯৮৯), "দ্য ফিশার কিং" (১৯৯১), "ফেয়ারলেস" (১৯৯৩), "দ্য বিগ লেবোওস্কি" (১৯৯৮), "সিবিস্কুট" (২০০৩), "আয়রন ম্যান" (২০০৮), "ট্রন: লেগ্যাসি" (২০১০), এবং "দ্য গিভার" (২০১৪)।
ব্রিজেসের পর্দায় অভিষেক হয় ১৯৫১ সালে। তখন তার বয়স মাত্র দুই বছর। "দ্য কোম্পানি শি কিপস" চলচ্চিত্রে তাকে শিশু অভিনেতা হিসেবে দেখা যায়। কৈশোরে তার এবং তার ভাই বিউ ব্রিজেসের পেশাদারী কর্মজীবন শুরু হয় তার পিতার "সি হন্ট" (১৯৫৮-১৯৬১) টেলিভিশন ধারাবাহিক এবং সিবিএসে প্রচারিত ধারাবাহিক "দ্য লয়েড ব্রিজেস শো" (১৯৬২-১৯৬৩) দিয়ে। ১৯৬৯ সালে তিনি "ল্যাসি" টেলিভিশন ধারাবাহিকের "সাকসেস স্টোরি" পর্বে ক্যাল বেকার চরিত্রে অভিনয় করনে। ১৯৭১ সালে তিনি "ইন সার্চ অব আমেরিকা" টেলিভিশন চলচ্চিত্রে প্রধান চরিত্র মাইক ভূমিকায় অভিনয় করেন। তার প্রথম প্রধান ভূমিকায় কাজ ছিল ১৯৭১ সালে "দ্য লাস্ট পিকচার শো"। এই চলচ্চিত্রে অভিনয়ের জন্য শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। পরের বছর তিনি জন হিউস্টন পরিচালিত নব্য-নোয়া বক্সিং চলচ্চিত্র "ফ্যাট সিটি"তে পার্শ্ব ভূমিকায় অভিনয় করেন। চলচ্চিত্রটি ব্যাপক সমাদৃত হয়। ১৯৭৪ সালে তিনি ক্লিন্ট ইস্টউডের সাথে "থান্ডারবোল্ট অ্যান্ড লাইটফুট" চলচ্চিত্রে তার অভিনয়ের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। ১৯৭৬ সালে তিনি জেসিকা ল্যাংয়ের বিপরীতে "কিং কং" চলচ্চিত্রের "প্রথম পুনর্নির্মাণে" প্রধান চরিত্র জ্যাক প্রেসকট ভূমিকায় অভিনয় করেন। এই চলচ্চিত্র বাণিজ্যিকভাবে সফল হয় এবং ২৩ মিলিয়ন মার্কিন ডলারের বিপরীতে প্রায় এর তিনগুন, ৯০ মিলিয়ন মার্কিন ডলার, আয় করে।
ব্রিজেস কোয়েন ভ্রাতৃদ্বয়ের পরিচালনায় "ট্রু গ্রিট" (২০১০) চলচ্চিত্রে অভিনয় করেন। এতে তার সাথে সহশিল্পী ছিলেন ম্যাট ডেমন, জশ ব্রোলিন, ব্যারি পেপার ও হেইলি স্টেইনফেল্ড। চলচ্চিত্রটি এবং ব্রিজেসের অভিনয় সমালোকদের দ্বারা প্রশংসিত হয় এবং তিনি তার কাজের জন্য ষষ্ঠবারের মত একাডেমি পুরস্কারের মনোনয়ন লাভ করেন, কিন্তু কলিন ফার্থের কাছে হেরে যান। ২০১৬ সালে তিনি "হেল অর হাই ওয়াটার" ছবিতে অভিনয় করে তার সপ্তম একাডেমি পুরস্কারের মনোনয়ন লাভ করেন।
লাবুন্ধা নদী

লাবুন্ধা নদী বাংলাদেশের উত্তর-কেন্দ্রীয় অঞ্চলের গাজীপুর জেলার একটি নদী। নদীটির দৈর্ঘ্য ২৩ কিলোমিটার, গড় প্রস্থ ৩৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক লাবুন্ধা নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৫৩।
নদীটি বর্তমানে মিল ফ্যাক্টিরীর মালিকদের দ্বারা ময়লার ড্রেন হিসবে ব্যবহত হচ্ছে
ইয়াহনি

ইয়াহনি (তুর্কী), ইয়াহনিয়া () বা ইয়াখনি (, ) হচ্ছে এক ধরনের খাবার যা বলকান থেকে দক্ষিণ এশিয়ায় বিভিন্ন দেশে পাওয়া যায়।
পাকিস্তানে ইয়াখনি হচ্ছে স্টক বা ঝোল। এটা পোলাও এবং শর্বাসহ বিভিন্ন খাবারের সাথে খাওয়া হয়।
আরব, গ্রিক (γιαχνί), ইসরায়েলিএবং তুর্কী কুইজিনে এটা মাংস, মাছ অথবা সব্জির স্ট্যু যা পেঁয়াজের সাথে <nowiki>টমেটো</nowiki> এবং জলপাই তেল দিয়ে বাদামী রঙ ধারণ করে। বুলগেরীয় খাবার জলপাই তেলের বদলে সূর্যমুখী তেল ব্যবহার করা হয়।
ঈদগাঁও নদী

ঈদগাও নদী বাংলাদেশের পূর্ব-পাহাড়ি অঞ্চলের বান্দরবান ও কক্সবাজার জেলার একটি নদী। নদীটির দৈর্ঘ্য ৪১ কিলোমিটার, গড় প্রস্থ ১১০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ঈদগাও নদীর প্রদত্ত পরিচিতি নম্বর পূর্ব-পাহাড়ি অঞ্চলের নদী নং ০২।
নদীটি ঈদগড় ইউনিয়ন হতে প্রবাহিত হয়ে মহেশখালী চ্যানেলে পতিত হয়েছে।